laion/Wikipedia-Exotic huggingface dataset:
אורורה (דיסני)

הנסיכה אורורה, הידועה גם בשם היפהפייה הנרדמת או בריאר רוז, היא דמות בדיונית המופיעה בסרט האנימציה ה-16 של אולפני ההנפשה של וולט דיסני, היפהפייה הנרדמת (1959). אורורה, שדובבה במקור על ידי הזמרת מרי קוסטה (בעברית על ידי השחקנית לימור שפירא), היא בתם היחידה של המלך סטפן ושל המלכה לאה. פיה מרושעת בשם מליפיסנט מבקשת לנקום על כך שלא הוזמנה לטבילה של אורורה ומקללת את הנסיכה בכך שהיא מבשרת שהיא תמות לפני שהשמש תשקע ביום הולדתה השש עשרה על ידי דקירת אצבעה בפלך הטווייה. נחושות למנוע זאת, שלוש פיות טובות מגדלות את אורורה כאיכרות פשוטות במטרה להגן עליה, וממתינות בסבלנות ליום הולדתה השש עשרה - ביום בו ניתן להפר את הכישוף רק בנשיקת אהבה אמיתית מהנסיך פיליפ. אורורה מבוססת על הנסיכה באגדה של שארל פרו, "היפהפייה הנרדמת", כמו כן על הגיבורה המופיעה בגרסת האחים גרים לסיפור. במשך שנים נאבק וולט דיסני למצוא שחקנית המתאימה לדבב את הדמות וכמעט גנז את הפרויקט לחלוטים עד שמרי קוסטה התגלתה על ידי המלחין וולטר שומאן. עם זאת, המבטא הדרומי של קוסטה כמעט עלה לה בתפקיד עד שהוכיחה שהיא יכולה להחזיק מבטא בריטי למשך הסרט. על מנת להתאים את הרקע המפורט חסר התקדים של הסרט, העיצוב המעודן של אורורה דרש מאמץ רב יותר ממה שהושקע אי פעם על דמות אנימציה, כאשר האנימטורים שאבו השראה מאר נובו. הדמות אויירה על ידי מרק דייוויס בהשראת השחקנית אודרי הפבורן. לדמות יש 18 שורות דיאלוג בלבד וזמן מסך מועט בסרט, ובכך היא הדמות הראשית המדברת הכי פחות הסרט אנימציה באורך מלא של דיסני. כשהסרט "היפהפייה הנרדמת" יצא לאור לראשונה בשנת 1959, הוא היה לכישלון מסחרי ונקטל על ידי המבקרים, מה שגרם לאולפני וולט דיסני לא להפיק סרטי אגדות למשך שלושה עשורים. אורורה עצמה קיבלה ביקורות שליליות על הפסיביות שלה ועל הדמיון שלה לשלגיה, והייתה לנסיכה האחרונה של דיסני, עד שאריאל, הדמות הראשית בסרט "בת הים הקטנה", הגיעה בשנת 1989, כ-30 שנה מאוחר יותר. עם זאת, קוסטה קיבלה תשבחות על עבודת הדיבוב שלה את הדמות והמשיכה בקריירה כזמרת אופרה לאחר הסרט. מבחינה כרונולוגית, אורורה היא הנסיכה השלישית של דיסני. השחקנית אל פנינג מגלמת את אורורה בגרסת הלייב אקשן של הדמות בסרט "מליפיסנט" משנת 2014, חידוש של סרט האנימציה המקורי מנקודת מבטה של הדמות מליפיסנט. פנינג חזרה על דמותה בסרט "מליפיסנט: אדונית הרשע", שמתרחש חמש שנים לאחר הסרט הראשון. מדיה וקבצים בנושא אורורה בוויקישיתוף אתר האינטרנט הרשמי של אורורה
אנטוני קוזקייביץ'

אנטוני קוזקייביץ' (בפולנית: Antoni Kozakiewicz‏; 13 ביוני 1841 – 3 בינואר 1929) היה צייר ז'אנרים פולני בסגנון הריאליסטי. את לימודיו החל בשנת 1857 באקדמיה לאמנויות יפות בקרקוב בהנהלת ולדיסלב לושצ'קביץ', בין היתר, וסיים את לימודיו בשנת 1866. לקח לו זמן נוסף להשלים את הקורסים שלו מכיוון שבשנת 1863 הוא היה שותף למרד ינואר, במהלכו נלכד בידי חיילים רוסים ונכלא עד לסיום המרד. לאחר סיום לימודיו המשיך את לימודיו באקדמיה לאמנויות יפות בווינה. בשנת 1871, בזכות מלגה אימפריאלית, הוא הצליח להמשיך את לימודיו באקדמיה לאמנויות יפות במינכן. הוא חלק סטודיו עם פרנץ שטריט ואלכסנדר קוציס ולעיתים קרובות יצא איתם למסעות ציור בהרי בוואריה. עבודתו זכתה להצלחה רבה שם, ולכן החליט להישאר. הוא נשאר כמעט שלושים שנה בסך הכל, אף שביקר בקביעות בפולין. בין השנים 1900 ל-1905 התגורר בוורשה, אך לא הצליח להשיג שם את אותה ההצלחה. בסופו של דבר הוא נשכח ופרש לכפר הנופש שצ'בניקה. הוא חזר לקרקוב זמן קצר לפני מותו. רבות מיצירותיו המוקדמות היו סצנות ממרד ינואר. במינכן צייר סדרת עבודות המתארות את חייהם של איכרים פולנים, יהודים וצוענים. הוא יצר גם איורים לסיפורי ילדים ופאן תדיאוש מאת אדם מיצקביץ', כמו גם דיוקנאות ונופים. אחיו הבכור, פיוטר קוז'קביץ (1836–1893), היה פסל ידוע. הכנר הקטן איור לפאן תאדאוש יהודים מתפללים ברחוב מדיה וקבצים בנושא אנטוני קוזקייביץ' בוויקישיתוף Antoni Kozakiewicz, www.pinakoteka.zascianek.pl Brief biography
מרוגאמה

מרוגאמה (ביפנית: 丸亀市) היא עיר שנמצאת במחוז קאגווה, יפן. העיר ממוקמת כ-560 ק"מ מבירת יפן, טוקיו, וכ-24 ק"מ מבירת המחוז, טקמאצו. הטמפרטורה הממוצעת היא 15 מעלות צלזיוס. החודש הכי חם הוא יולי (26 מעלות צלזיוס). החודש הכי קר הוא ינואר (4 מעלות צלזיוס). כמות המשקעים הממוצעת היא 1,941 מילימטרים בשנה. חודש אוגוסט הוא החודש הגשום ביותר (328 מ"מ גשם), וחודש ינואר הוא החודש היבש ביותר (45 מ"מ גשם). הפיליפינים פסיג (אנ'), הפיליפינים ספרד סן סבסטיאן, חבל הבסקים, ספרד מדיה וקבצים בנושא מרוגאמה בוויקישיתוף אתר האינטרנט הרשמי של מרוגאמה (ביפנית) מרוגאמה, ברשת החברתית פייסבוק מרוגאמה, באתר אנציקלופדיה בריטניקה (באנגלית) Coordinate Distance Calculator, boulter.com Coordinate Distance Calculator, boulter.com "NASA Earth Observations Data Set Index". NASA. נבדק ב-30 בינואר 2016. {{cite web}}: (עזרה) "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}: (עזרה) ערך זה הוא קצרמר בנושא יישובים ביפן. אתם מוזמנים לתרום לוויקיפדיה ולהרחיב אותו.
מיטויו

מיטויו (ביפנית: 三豊市) היא עיר שנמצאת במחוז קאגווה, יפן. העיר ממוקמת כ-573.5 ק"מ מבירת יפן, טוקיו, וכ-39 ק"מ מבירת המחוז, טקמאצו. הטמפרטורה הממוצעת היא 15 מעלות צלזיוס. החודש הכי חם הוא אוגוסט (24 מעלות צלזיוס). החודש הכי קר הוא ינואר (3 מעלות צלזיוס). כמות המשקעים הממוצעת היא 1,941 מילימטרים בשנה. חודש אוגוסט הוא החודש הגשום ביותר (328 מ"מ גשם), וחודש ינואר הוא החודש היבש ביותר (45 מ"מ גשם). ארצות הברית ואופסה (אנ'), וושינגטון, ארצות הברית מדיה וקבצים בנושא מיטויו בוויקישיתוף אתר האינטרנט הרשמי של מיטויו (ביפנית) Coordinate Distance Calculator, boulter.com Coordinate Distance Calculator, boulter.com "NASA Earth Observations Data Set Index". NASA. נבדק ב-30 בינואר 2016. {{cite web}}: (עזרה) "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}: (עזרה) ערך זה הוא קצרמר בנושא יישובים ביפן. אתם מוזמנים לתרום לוויקיפדיה ולהרחיב אותו.
סנוקי

סַנוּקִי (ביפנית: さぬき市) היא עיר שנמצאת במחוז קאגווה, יפן. העיר ממוקמת כ-525.5 ק"מ מבירת יפן, טוקיו, וכ-12 ק"מ מבירת המחוז, טקמאצו. הטמפרטורה הממוצעת היא 14 מעלות צלזיוס. החודש הכי חם הוא אוגוסט (24 מעלות צלזיוס). החודש הכי קר הוא ינואר (4 מעלות צלזיוס). כמות המשקעים הממוצעת היא 2,155 מילימטרים בשנה. חודש אוגוסט הוא החודש הגשום ביותר (363 מ"מ גשם), וחודש ינואר הוא החודש היבש ביותר (51 מ"מ גשם). אוסטריה אייזנשטאדט, בורגנלנד, אוסטריה מדיה וקבצים בנושא סנוקי בוויקישיתוף אתר האינטרנט הרשמי של סנוקי (ביפנית) Coordinate Distance Calculator, boulter.com Coordinate Distance Calculator, boulter.com "NASA Earth Observations Data Set Index". NASA. נבדק ב-30 בינואר 2016. {{cite web}}: (עזרה) "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}: (עזרה) Japanische Botschaft in Oesterreich, archive.is, ‏2012-12-19 ערך זה הוא קצרמר בנושא יישובים ביפן. אתם מוזמנים לתרום לוויקיפדיה ולהרחיב אותו.
היגאשי-קגאווה

היגאשי-קגאווה (ביפנית: 東かがわ市) היא עיר שנמצאת במחוז קאגווה, יפן. העיר ממוקמת כ-512 ק"מ מבירת יפן, טוקיו, וכ-31 ק"מ מבירת המחוז, טקמאצו. הטמפרטורה הממוצעת היא 14 מעלות צלזיוס. החודש הכי חם הוא יולי (24 מעלות צלזיוס). החודש הכי קר הוא ינואר (3 מעלות צלזיוס). כמות המשקעים הממוצעת היא 2,155 מילימטרים בשנה. חודש אוגוסט הוא החודש הגשום ביותר (363 מ"מ גשם), וחודש ינואר הוא החודש היבש ביותר (51 מ"מ גשם). מדיה וקבצים בנושא היגאשי-קגאווה בוויקישיתוף אתר האינטרנט הרשמי של היגאשי-קגאווה (ביפנית) היגאשי-קגאווה, ברשת החברתית אקס (טוויטר) Coordinate Distance Calculator, boulter.com Coordinate Distance Calculator, boulter.com "NASA Earth Observations Data Set Index". NASA. נבדק ב-30 בינואר 2016. {{cite web}}: (עזרה) "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}: (עזרה) ערך זה הוא קצרמר בנושא יישובים ביפן. אתם מוזמנים לתרום לוויקיפדיה ולהרחיב אותו.
ראש ה-CIA

ראש סוכנות הביון המרכזית (באנגלית: Director of the Central Intelligence Agency או בקיצור D/CIA) הוא העומד בראשה של סוכנות הביון המרכזית, שהיא חוד החנית של קהילת המודיעין האמריקאית. החל מפברואר 2017 ראש ה-CIA מחזיק במושב חבר בקבינט של ארצות הברית. מינוי של ראש ה-CIA דורש אישור ברוב קולות בסנאט האמריקאי, בנוסף לכך גם מנהל הארגון וגם סגנו ממונים ישירות על ידי הנשיא. תפקיד ראש ה-CIA נוצר בסוף 1946 על ידי הנשיא הדמוקרטי, הארי טרומן והוא נוצר זמן קצר לפני הקמת ה-CIA עצמו, שהוקם מתוקף החוק לביטחון לאומי שנחקק שנה לאחר מכן, התפקיד והסוכנות נוצרו מאחר שעם סיומה של מלחמת העולם השנייה הוחלט לפרק את המשרד לשירותים אסטרטגיים ולחלק את סמכויותיו בין מחלקת המדינה ומחלקת המלחמה (שכיום הוחלפה גם היא במחלקה אחרת, מחלקת ההגנה). הנשיא טרומן הביא את חוסר היעילות של הסדר זה והחליט ליצור סוכנות מודיעין מרכזית. עם השנים הפך ראש ה-CIA מבעל סמכויות לא ברורות ולעיתים אף מתחלפות לבעל סמכויות קבועות, שנקבעו על ידי מספר גורמים שהעיקרי בהם היה הקונגרס. עד אפריל 2005, כשהוקם תפקיד ראש המודיעין הלאומי, כיהן ראש הסוכנות גם כראש המודיעין המרכזי (DCI) וכיועץ המודיעין הראשי של הנשיא. "A Look Back … The National Security Act of 1947 — Central Intelligence Agency". www.cia.gov (באנגלית). נבדק ב-6 בפברואר 2017. {{cite web}}: (עזרה) "Office of Strategic Services facts, information, pictures | Encyclopedia.com articles about Office of Strategic Services". www.encyclopedia.com (באנגלית). נבדק ב-6 בפברואר 2017. {{cite web}}: (עזרה) "The Organizational Arrangements for the Intelligence Community". www.gpo.gov. נבדק ב-6 בפברואר 2017. {{cite web}}: (עזרה) יצחק בן חורין, וושינגטון, ראש ה-CIA החדש: פורטר גוס, באתר ynet, 10 באוגוסט 2004 רונן ברגמן, "ואז דגן אמר לי: ישראל לא יכולה לסבול מדינת אויב חמושה בנשק גרעיני", באתר ynet, 30 בדצמבר 2016. יצחק בן-חורין, וושינגטון, ארה"ב: ראש ה-CIA החדש נכנס לתפקידו, באתר ynet, 20 בפברואר 2009 ראש ה-CIA החדש: מומחה לטרור ותומך בעינויים, באתר וואלה, 8 בינואר 2013 היום שהיה עם גיא זהר, האישה ששברה את תקרת הזכוכית: הכירו את ראש ה-CIA החדשה, באתר חדשות 13 (לשעבר ערוץ עשר), 14 במרץ 2018
אסתר גהלין

אסתר גהלין לבית הנריקס (1892 – 1949) הייתה ציירת דנית-שוודית ממוצא יהודי שציירה בצבעי מים ושמן, טבע דומם, חללי פנים, דיוקנאות ונופים. משנת 1922, היא ובעלה האמן הוגו גהלין התיישבו בעיירה השוודית הלסינגבורג שם התכנסו לעיתים קרובות אמנים וסופרים מקומיים בביתם. בשנות ה-40 היא יצרה הדפסים על בדים בהשראת אמנות נוצרית קדומה. אסתר הנריקס נולדה ברובע פרדריקסברג בקופנהגן ב-24 במרץ 1892, הייתה בתם של מנהל מפעל מיכאל אמיל מרטין הנריקס וג'ולי כריסטיאן פולסן. בזכות ההצלחה של אביה בייצור מוצרים סרוגים, היא גודלה בבית יהודי אמיד ומעמד בינוני. הציירת מארי הנריקס הייתה קרובת משפחה שלה. לאחר שלמדה בבית הספר הטכני בקופנהגן (KTS) משנת 1908, היא התקבלה לאקדמיה המלכותית הדנית לאמנויות יפות בשנת 1911, וסיימה את לימודיה בשנת 1915. גהלין התחתנה עם הצייר השוודי הוגו גהלין (1889–1953) ביוני 1917. בשנת 1920 הם בילו שנה באיטליה בביקור בערים כמו אסיזי ורוונה בטיול לימודי. בשובם ערכו תערוכה משותפת בגלריית גומסון בסטוקהולם. בשנת 1922 הם התיישבו בהלסינגבורג, תחילה בראוס ומשנת 1925 בבית ברחוב סנט קלמנס, שהפך למקום מפגש חברתי של אמנים, סופרים ושחקנים מקומיים. במשך שנים רבות ציירה גהלין בצבעי מים ושמנים, ויצרה דיוקנאות, טבע דומם ונופים, האחרונים בהשראת נופים מביתה המשקיפים על נמל העיר, בתיה וגינותיה. עבודותיה זכו לביקורות טובות בדרך כלל, במיוחד ציורי הטבע דומם שלה. הדבר נכון גם לגבי ההדפסים על בדים שיצרה מסוף שנות ה-30. יצירותיה של אסתר גהלין מוצגות במוזיאון הלאומי, במוזיאון האמנות של מאלמה, מוזיאון מודרנה, מוזיאון האמנות של מאלמה ובמוזיאונים של הלסינגבורג. לכבודה התקיימה רטרוספקטיבה במוזיאון לאמנות ויקינגסברג בהלסינגבורג בשנת 1952, לכבוד שישים להולדתה. אסתר גהלין נפטרה ב-23 באוקטובר 1949 בהלסינגבורג שם היא קבורה בבית העלמין ראוס. מדיה וקבצים בנושא אסתר גהלין בוויקישיתוף "Esther Gehlin" (בשוודית). Helsingborgs stadslexikon. נבדק ב-20 בינואר 2020. {{cite web}}: (עזרה) Gustavsson, Karin. "Esther Gehlin". Svenskt kvinnobiografiskt lexikon. נבדק ב-20 בינואר 2020. {{cite web}}: (עזרה) Abildgaard, Hanne. "Esther Gehlin" (בדנית). Kunstineks Danmark & Weilbachs Kunstnerleksikon. נבדק ב-20 בינואר 2020. {{cite web}}: (עזרה)
מלך מרוקו

מלך מרוקו הוא ראש המדינה של ממלכת מרוקו, שלה משטר מונרכי חוקתי. מלך מרוקו ממנה את ראש הממשלה. בשונה ממשטר נשיאותי טיפוסי, בו הנשיא הוא המנהיג הבכיר ביותר של הרשות המבצעת ונחשב לראש ממשלה וראש מדינה כאחד, ראש המדינה של מרוקו הוא המלך, שמחזיק בסמכות נרחבת ברשות המבצעת ובעל סמכות בלעדית על הצבא, הדת והרשות השופטת. המלך הראשון מהשושלת האידריסית היה אידריס בן עבדאללה (אנ') שכיהן בתפקיד בין 789 ל-791. המלך הראשון מהשושלת העלאווית היה א-רשיד, סולטאן מרוקו שכיהן בתפקיד בין 1666 ל-1672. המלך הנוכחי הוא מוחמד השישי, שמכהן מאז פטירת אביו חסן השני ב-1999. מרוקו היא מונרכיה חוקתית וב-2011 אישר המלך חוקה (אנ') חדשה, שהעבירה חלק מסמכויותיו לראש הממשלה ולפרלמנט. למרות זאת, המלך הוא עדיין ראש המדינה, שממנה את הממשלה ואת העומד בראשה. הון הממלכה ובו גם הונו האישי של המלך מוערך במיליארדי דולרים. המלך מחזיק במספר ארמונות רב, ומתגורר בעיקר בארמון המלכותי (אנ') ברבאט. מלבד זאת מחזיק המלך ביאכטות, מכוניות פאר ויצירות אמנות רבות. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. מדיה וקבצים בנושא מלך מרוקו בוויקישיתוף Karam, Souhail (17 ביוני 2011). "Morocco King to lose some powers, remain key figure". Reuters. נבדק ב-9 בפברואר 2018. {{cite news}}: (עזרה) https://news.yahoo.com/s/ap/20110617/ap_on_re_mi_ea/ml_morocco_king "Moroccan king in referendum win". irishtimes.com. ynet, מושיט יד לישראל: הכירו את מלך מרוקו, באתר ynet, 11 בדצמבר 2020 שמעון איפרגן, ‏אישון עינינו: ההון והפאר של מוחמד השישי, באתר ‏מאקו‏, 1 במאי 2020 ערך זה הוא קצרמר בנושא מרוקו ובנושא פוליטיקה. אתם מוזמנים לתרום לוויקיפדיה ולהרחיב אותו.
המוזיאון הלאומי

האם התכוונתם ל... המוזיאון הלאומי של איראן המוזיאון הלאומי להיסטוריה אמריקנית – חלק ממוסד הסמית'סוניאן, וממוקם במול בעיר וושינגטון בארצות הברית המוזיאון הלאומי להיסטוריה של הטבע – חלק ממוסד הסמית'סוניאן, וממוקם במול בעיר וושינגטון בארצות הברית המוזיאון הלאומי של חיל האוויר של ארצות הברית המוזיאון הלאומי של ביירות המוזיאון הלאומי ברג'לו – מוזיאון לאמנות בעיר פירנצה שבאיטליה המוזיאון הלאומי הגאורגי המוזיאון הלאומי של הונגריה המוזיאון הלאומי של דמשק המוזיאון הלאומי של חלב המוזיאון הלאומי לארכאולוגיה של נאפולי המוזיאון הלאומי של עיראק המוזיאון הלאומי (שוודיה) – הגלריה הלאומית של שוודיה MAXXI – המוזיאון הלאומי לאמנויות מהמאה ה-21, ברומא שבאיטליה
סטניסלבה דה קרלובסקה

סטניסלבה דה קרלובסקה ( פולנית: Stanisława de Karłowska ‏; 8 במאי 1876 – 9 בדצמבר 1952) הייתה אמנית אנגליה ילידת פולין, שהייתה נשואה לצייר הבריטי רוברט בוואן מקבוצת קמדן טאון. סטניסלבה דה קרלובסקה הייתה בתם של אלכסנדר דה קרלובסקי ופאולינה של טוכולקוב. משפחת אביה הייתה מהאצולה הפולנית (szlachta) והיו להם אחוזות גדולות ליד לוביץ', במרכז פולין. למשפחה הייתה היסטוריה ארוכה של פעילות פטריוטית, ואביה נלחם בקרבות שהיו בפולין נגד הכובשים. הוא גם ספג הפסד כספי ניכר בגלל החלק שהוא מילא במרד ינואר בשנת 1863. סטניסלבה התאמנה כאמנית בקרקוב לפני שנרשמה לאקדמיה ז'וליאן בפריז, בשנת 1896. בקיץ שלאחר מכן נסעה לג'רסי לחתונה של סטודנטית לאמנות ג'נינה פלם לאריק פורבס-רוברטסון. כאן פגשה את האמן האנגלי רוברט בוואן, ובסוף אותה שנה הם נישאו בוורשה. הם התיישבו בסוייס קוטג', לונדון. היא הציגה במועדון האמנות הבינלאומי לנשים ובמועדון האמנות האנגלי החדש ושניהם הוציגו באגודת האמנים בשנת 1908. עם זאת, בהיותה אישה, היא לא הייתה זכאית לחברות בקבוצת פיצרוי או בקבוצת קמדן טאון. קרלובסקה הייתה חברה מייסדת בקבוצת לונדון והציגה איתם לאורך כל חייה. עבודותיה שילבו סגנון מודרניסטי עם אלמנטים של אמנות עממית פולנית. לסטניסלבה נולדו שני ילדים, אדית הלינה ורוברט אלכסנדר (בוואן). היא נשארה בלונדון לאחר מות בעלה בשנת 1925, ובילתה את שנות המלחמה בצ'סטר. היא נסעה לפולין עד סוף שנות השלושים של המאה העשרים. סטניסלבה דה קרלובסקה נפטרה בלונדון בשנת 1952 ונקברה בקבר משפחת בוואן בקוקפילד, סאסקס. קרלובסקה מכרה מעט מיצירותיה במהלך חייה. הירושה שלה, כללה את האחוזה וכמה מאות מציוריה, רישומיו והליטוגרפיות של רוברט בוואן, חולקה בין שני ילדיה. עבודות רבות נתרמו לאוספים ציבוריים בעשרים השנים הבאות. הייתה לה תערוכת יחיד אחת במהלך חייה בגלריית אדמס בלונדון, בשנת 1935. תערוכת הזיכרון שלה נערכה שם גם בשנת 1954, ובשנת 1968 נערכה תערוכה משותפת של בני הזוג בוואן - דה קרלובסקה בחברה האנגלו-פולנית, לונדון. עבודותיה נמצאות במוזיאונים ציבוריים בבריטניה וברחבי העולם. מדיה וקבצים בנושא סטניסלבה דה קרלובסקה בוויקישיתוף Bevan, R.A., Robert Bevan 1865-1925. A memoir by his son. Studio Vista, London. 1965. Helena Bonett, Stanislawa de Karlowska 1876–1952, Tate, 2012-05-01, ISBN 978-1-84976-385-1. (באנגלית)
מר לינקולן הצעיר

מר לינקולן הצעיר (באנגלית: Young Mr. Lincoln) הוא סרט ביוגרפי אמריקאי משנת 1939 בבימויו של ג'ון פורד, עם הנרי פונדה בתפקיד הראשי. העלילה היא על חייו של אברהם לינקולן בתור עורך דין צעיר בספרינגפילד (אילינוי) בטרם היכנסו לחיים הפוליטיים. דרמת המשפט בה ניצח היא בהשראת משפטו של ויליאם "דאף" ארמסטרונג (אנ') עליו הגן לינקולן בהצלחה ("משפט האלמנך"). בשנת 2003 נבחר הסרט לשימור בארכיון הסרטים הלאומי של ארצות הברית שבספריית הקונגרס "על חשיבותו מבחינה תרבותית, היסטורית ואסתטית". 1832, אברהם לינקולן הוא בעל חנות בעיירה ניו סאלם (אנ'), אילינוי. למקום מגיעה משפחה נודדת והאב מבקש לקנות בגדים לילדיו אך אין לו כסף, לינקולן מסכים לתת לו סחורה תמורת חבית מלאה בספרים ובתוכם ספר החוק "Blackstone's Commentaries" (אנ'). הוא מתעמק בספר ומנהל שיחות נפש עם חברתו אן רטלדג' (אן וויבר) שמעריצה את חכמתו והשכלתו. לאחר שהיא מתה בגיל צעיר הוא מניח פרחים על קברה ומחליט לעבור ב-1837 לספרינגפילד (אילינוי) ולפתוח שם משרד ביחד עם חברו, ג'ון סטיוארט (אדווין מקסוול). לינקולן משתתף בחגיגות יום העצמאות של ארצות הברית, אנשים חוגגים, שותים וצוהלים ותזמורות צועדות בעיר. משפחת קליי גרה בחווה קטנה בפאתי העיר. לאלמנה אביגייל (אליס בריידי) שני בנים - מאט (ריצ'רד קרומוול) ואדם (אדי קווילן) ושתי בנות. שני הבנים מסתבכים בקטטה עם תושב העיר, סקראב ווייט. הוא נופל והם בורחים והאולר של מאט נופל מכיסו. לפתע יוצא ג'ון קס (וורן בונד) מבין העצים, גוחן על ווייט וצועק שהוא מת/נרצח. שני הבנים נעצרים ונכלאים אבל ההמון הנסער והשתוי מסתער על תחנת המשטרה ומבקש לעשות בהם לינץ'. לינקולן עומד בפתח ומצליח להרגיע את ההמון באמרו שהחשודים יעמדו למשפט והוא העורך דין שלהם וזקוק להם במקרה הראשון החשוב לו כעורך דין. מרי טוד מתרשמת מלינקולן ומזמינה אותו לנשף לשם היא מגיעה עם המחזר שלה סטיבן דאגלס (מילברן סטון), יריבו הפוליטי של לינקולן. היא מתרשמת יותר מאופיו של לינקולן ונוכחת בכל ישיבות בית המשפט בפרשת הרצח. התובע, גון פלדר (דונלד מיק) מזמן את אביגייל קליי לעדות ונותן לה להחליט על אפשרות איומה - או שתעיד מי מהאחים הוא הרוצח ואז השני יינצל מתלייה, או שלא תעיד על אף אחד ואז שניהם ייתלו... העד המרכזי הוא ג'ון קס שהעיד כי ראה ממרחק 100 יארד את מאט קליי דוקר את סקראב ווייט וזאת לאור הירח הבהיר. המשפט נראה אבוד אבל לפני שקס עוזב הוא עוצר בעדו ומוכיח לבית המשפט כי לפי אלמנך האיכרים שקיבל מאביגייל קליי, בשעת הרצח הירח כבר היה מוסתר ובמקום הייתה חשיכה. הוא מאשים את קס כי התקרב לסקראב השכוב, מצא את הסכין שנשמט ממאט ודקר אותו למוות בגלל סכסוך שהיה ביניהם. קס נשבר ולינקולן זוכה לאהדה גדולה אפילו מיריבו סטיבן דאגלס. לינקולן עולה על גבעה ופניו לעבר קריירה גדולה. מועמדות לפרס אוסקר לסיפור הטוב ביותר - לאמאר טרוטי. מועמדות לשחקן הטוב ביותר של National Board of Review, USA - הנרי פונדה. מועמדות לשחקן הטוב ביותר של New York Film Critics Circle Awards - הנרי פונדה. מדיה וקבצים בנושא מר לינקולן הצעיר בוויקישיתוף "מר לינקולן הצעיר", במסד הנתונים הקולנועיים IMDb (באנגלית) "מר לינקולן הצעיר", באתר נטפליקס "מר לינקולן הצעיר", באתר AllMovie (באנגלית) "מר לינקולן הצעיר", באתר Rotten Tomatoes (באנגלית) "מר לינקולן הצעיר", באתר Box Office Mojo (באנגלית) "מר לינקולן הצעיר", באתר Metacritic (באנגלית) "מר לינקולן הצעיר", תסריט הסרט באתר Scripts.com (באנגלית) "מר לינקולן הצעיר", במסד הנתונים הקולנועיים KinoPoisk (ברוסית) מר לינקולן הצעיר, באתר TCM סצנת סיום המשפט, באתר יוטיוב
רייבנקלו

בית רייבנקלו הוא אחד מבין ארבעת הבתים בבית הספר הוגוורטס לכישוף ולקוסמות, בסדרת ספרי הארי פוטר שכתבה ג'יי קיי רולינג. בית זה נוסד על ידי רוונה רייבנקלו, שנחשבה למכשפה המבריקה ביותר בזמנה. התכונות הדרושות לקבלה לבית רייבנקלו הן תבונה, חוכמה, יצירתיות, למדנות ופיקחות. משמעות השם רייבנקלו באנגלית היא הלחם של המילים "טופר״ (Claw), ו-״עורב״ (Raven), אשר תואמים לסמל הבית - נשר ארד על רקע כחול. חדר המועדון של הבית שוכן בראש המגדל המערבי של הוגוורטס, בהתאמה לסמלו של הבית - הנשר הדואה מגובה רב. בניגוד ליתר הבתים בהוגוורטס, הכניסה לחדר המועדון מתאפשרת באמצעות פתירת חידה המוצגת על ידי מקוש דלת בדמות נשר השואל שאלות היגיון, (דוגמה: "מה נוצר קודם?- עוף החול או האש?"), בעוד שבשאר הבתים הכניסה לחדר המועדון מתאפשרת באמצעות סיסמה. בתוך חדר המועדון ניצב פסל שיש לבן בדמותה של רוונה רייבנקלו העונדת את הנזר המפורסם שלה. על הנזר חקוק המוטו של הבית - חכמה בלי גבולות היא אוצר לדורות. לבית רייבנקלו אין נפח רב בעלילת הספרים. במהלך השנים הארי וחבריו מתיידדים עם מספר דמויות מרייבנקלו, בהן לונה לאבגוד, מירטל המייללת וצ'ו צ'אנג. מצנפת המיון: "לרייבנקלו אשלח את זה שבראשו חרוט, כי תכונותיו המובילות: תבונה ולמדנות." באנגלית: "Or yet in wise old Ravenclaw, If you've a ready mind, Where those of wit and learning, Will always find their kind." רוונה רייבנקלו: "חכמה ללא גבולות היא אוצר לדורות." רייבנקלו היא אחת מארבעת מייסדי הוגוורטס, והיא ידועה כיפהפייה, אינטליגנטית ויצירתית. ידוע כי היא זו שהמציאה את גרמי המדרגות המשתנים בהוגוורטס. בספר האחרון מתגלה כי היא הותירה אחריה נזר קסום, אשר יכול להעניק חכמה למי שיענוד אותו. הנזר נגנב ממנה על ידי בתה הלנה (לימים רוח הרפאים של בית רייבנקלו), והוחבא בתוך גזע עץ חלול ביער באלבניה. רייבנקלו מתה ממחלה אנושה כשהיא שבורת לב מבריחתה של בתה ומאבדנו של הנזר. בסופו של דבר הנזר הגיע לידיו של וולדמורט, הפך להורוקורוקס והושמד בספר האחרון. צ'ו צ'אנג היא תלמידה המבוגרת מהארי בשנה, שניהלה עמו מערכת יחסים רומנטית לאחר שנפגשו לראשונה במשחק קווידיץ' בספר השלישי. בשני הספרים הבאים הארי מראה כלפיה סימני חיבה רבים, ואף מנסה להזמין אותה לצאת איתו לנשף בספר הרביעי. אולם, בעקבות מריבה הנגרמת מפעילותה של מריאטה אדג'קום, חברתה של צ'ו, הם נפרדים לקראת סוף הספר החמישי. צ'ו הצטרפה לצבא דמבלדור בספר החמישי, למרות התנגדותם של הוריה, ועל אף שאמה עובדת במשרד הקסמים. לאחר הספר השישי היא מוזכרת פעמים מעטות, אם כי היא לוקחת חלק בקרב על הוגוורטס ומגלה להארי על הנזר של רוונה רייבנקלו. אנתוני גולדשטיין מדריך ראשי וחבר בצבא דמבלדור. מוזכר פעמים בודדות במהלך הסדרה, יהודי. לונה לאבגוד תלמידה הצעירה מהארי בשנה ולומדת באותה שכבה עם ג'יני ויזלי. מתוארת כילדה בהירת שיער הנוהגת לומר אמיתות מביכות ולהתהלך בסהרוריות. היא נפגשה עם הארי ורון במהלך הספר החמישי, והייתה היחידה שיכלה לראות את הפגעסוסים מלבד הארי. בהמשך הספר היא מצטרפת לצבא דמבלדור, והייתה אחת מהבודדות שהלכו עם הארי למשרד הקסמים כדי להילחם בוולדמורט. מדיה וקבצים בנושא רייבנקלו בוויקישיתוף ג'יי קיי רולינג מאשרת את מה שידענו: אנתוני גולדשטיין הוא קוסם יהודי, באתר וואלה, 17 בדצמבר 2014
No Me Queda Más

No Me Queda Más (בעברית: שום דבר לא נשאר בשבילי) הוא הסינגל השלישי מתוך אלבומה הרביעי של הזמרת סלינה, אשר הופץ באוקטובר 1994 על ידי EMI לטין. השיר יצא לאור מחדש בגרסה ארוכה יותר, כמה שנים לאחר צאתו המקורית, תוך שהוא דורג כ"שיר השנה הלטיני" על פי בילבורד. השיר הגיע למקום הראשון במצעד השירים הלטיניים. השיר נכתב על ידי ריקי ולה והופק על ידי אחיה ועל ידי בבו סילבט. מבחינה מוזיקלית השיר הוא שיר דאון-טמפו המכיל מוזיקת מריאצ'י, רנצ'רה ופופ בסגנון בלדה. מבחינה לירית השיר מדבר על אישה החשה כאב לאחר סיום של מערכת יחסים אך היא מאחלת לבן זוגה לשעבר ולבת זוגו החדשה כל טוב. השיר זכה לשבחים מהמבקרים ששיבחו אותו על אופיו הרגשי והוא לימים היה לאחד מהשירים המצליחים ביותר בקריירה שלה. השיר הגיע למקום הראשון במצעד השירים הלטינים בארצות הברית שם שהה 7 שבועות ונהיה לשיר השלישי שלה ברצף לעשות זאת. בנוסף הוא הגיע למקום הראשון במצעד השירים המקסיקניים האזוריים המושמעים ביותר ברדיו בארצות הברית ונהיה לשיר הראשון שלה לעשות זאת. הצלחתו המשיכה להרקיע שחקים כאשר בסוף שנת 1995 הוא היה לשיר הלטיני המצליח ביותר בארצות הברית. בנוסף מגזין בילבורד דירג אותו כשיר הטחאנו התשיעי הטוב ביותר הטוב ביותר בכל הזמנים וכשיר הלטיני ה-11 הטוב ביותר בכל הזמנים. הקליפ לשיר צולם בעיר סן אנטוניו שבטקסס בתחנת רכבת של אמטרק. הקליפ גם זכה להצלחה כאשר זכה בפרס קליפ השנה בטקס פרסי הבילבורד הלטיני. בנוסף השיר עצמו גם זכה בשני פרסי BMI כאשר אחד מהפרסים היה פרס "שיר השנה". עם השנים השיר זכה למספר גרסאות כיסוי. בשנת 2018 השיר הוכתר כשיר ה-18 המצליח ביותר בהיסטוריית המצעד השירים הלטינים האמריקאים ונכון להיום מכירותיו עומדות של 240 אלף עותקים בארצות הברית (במכירות משולבות) ובכך הוא זכאי ל-4 מעמדות פלטינה לטיניות. סרטון השיר "No Me Queda Más" באתר יוטיוב Nielsen Business Media Inc, Billboard, Nielsen Business Media, Inc., 1998-11-28. (באנגלית) Selena, Billboard Gold & Platinum, RIAA (באנגלית)